སྐུ་ཞབས་དོན་གྲུབ་རྒྱལ་མཆོག་ནི་༡༩༥༣ཨ་མདོ་གཅན་ཚ་དགུ་རོང་ཞེས་པའི་ས་ཁུལ་དུ་སྐུ་འཁྲུངས་པ་དང་སྨྱུག་མིང་ལ་རང་གྲོལ་ཟེར།པེ་ཅིང་དུ་ཡོད་པའི་ཀྲུང་དབྱང་མི་རིགས་སློབ་གྲྭ་ཆེན་མོ་རུ་སློབ་སྦྱོང་བྱས།ཕྱི་ལོ་༡༩༧༠མཇུག་ནས་བཟུང་སྙན་ངག་དང་བརྩམས་སྒྲུང་སོགས་འབྲི་རྒྱུ་འགོ་བརྩམས་པ་དང༌།ཁོང་གི་བརྩམས་ཆོས་ལ་ཀློག་མཁན་གང་མང་ཞིག་གིས་དགའ་བསུ་ཐོབ་པ་དང་ཆབས་གཅིག་རྙིང་ཞེན་ཅན་ཁག་ཅིག་གིས་ཁོང་ལ་ལྟ་བ་ལོག་པ་དང༌།མི་རིགས་ཀྱི་ཞབས་འདྲེན་ཞེས་སྡུག་དམོད་ཀྱང་བྱས་ཡོད་པ་རེད།སྟབས་མ་ལེགས་པ་ཞིག་ལ།༡༩༨༥ལོའི་ཟླ་བ་༡༡ཚེས་༢༢ཉིན་གྱི་དགོང་མོར་ཨ་རག་གང་ཙམ་འཐུང་རྗེས།ཁོང་གི་བློས་ཐུབ་གྱི་གྲོགས་པོ་ཟླ་བ་བློ་གྲོས་ལགས་ལ་ཞལ་ཆེམས་ཞིག་བཞག་སྟེ་འཇིག་རྟེན་འདི་དང་བྲལ།དེ་ཡང་ཞལ་ཆེམས་ནང་དུ།ང་རང་ཁྱེད་ཚོ་དང་གཏན་བྲལ་བྱུང་དགོས་པ་ནི་ཁྱེད་ཀྱིས་རྒྱུ་མཚན་ལྡན་པ་ཤིག་ལ་ངོས་འཛིན་བྱེད་ཐུབ་པའི་རེ་བ་ཡོད་་་་་་་༌།ངས་ད་ལྟ་བར་དུ་རྩོམ་ཡིག་མང་པོ་ཞིག་བྲིས་པའི་དམིགས་ཡུལ་ནི་ང་ཚོའི་མི་རིགས་ཀྱི་བསམ་བློ་གོ་རྟོགས་སེལ་ཆེད་ཡིན་མོད།འོན་ཀྱང་ང་རང་ཕམ་ཁ་བྱུང་བ་རེད།དེར་བརྟེན།ངའི་ཚེ་སྲོག་གིས་བོད་མི་རིགས་ལ་འབོད་སྐུལ་ཞུ་རྒྱུ་ཡིན།་ཞེས་ཞལ་ཆེམས་བཞག་ནས་འཇིག་རྟེན་འདི་དང་བྲལ།